Mafelelong, Steve o ile a mpontšha mantšu ao a kwagalago a ka Beibeleng a rego: “Jehofa Modimo a bopa motho ka lerole la mmu.” (Genesi 2:7) Motho wa pele o na le kanegelo yeo e ngwadilwego ya bophelo bja gagwe. Seo se rotoša potšišo e rego: Na Beibele e dumelelana le ditherešo tša thutamahlale? Steve o ile a nkgothaletša go dira nyakišišo ya taba yeo gomme ke ile ka e dira. Ge letšatši le sobela ke ge motse ka moka o hlamula ditaba tša monyanya wa bana ba Mashudu le masetlapelo a Meisie, mogatša Mashudu wa Lephusumane, wa go nyaka go swela ka ntlong le bana ba gagwe le setlogolwana. Ba bangwe ba be ba sola Bomantsho ba go nyala Bammala, go swana le Mashudu. Bao e be e le basadi, ba re Makgowa le Bammala e no ba basadi go swana le bona, phapang e be e no ba mmala fela. Ba be ba re Meisie o swinegile, mahlajana a gagwe a mo lobišitše, a nyakile go mmolaya. "Gape bona ba tshepile diagente le diinšorense. Rena re tshepile modu", gwa realo mosadi wa mohlologadi, moagišani wa Mashudu. Yena o be a šetše a holofela nyalo. Ba bangwe ba ile ba re le ge "insurance" e ka aga ngwako woo gape, dilo tše di swelego ke moka di lobile. Gare ga tšona go balwa ditšhelete, diswantšho, dipuku tša bohlokwa, dimpho le mangwalobohlatse.